VILKAVIŠKIO RAJONO SAVIVALDYBĖS TARYBA

SPRENDIMAS

DĖL VILKAVIŠKIO MIESTO INTEGRUOTOS TERITORIJOS VYSTYMO

2014–2020 M. PROGRAMOS TIKSLINĖS TERITORIJOS RIBŲ PATIKSLINIMO IR VILKAVIŠKIO RAJONO SAVIVALDYBĖS TARYBOS 2014 M. RUGPJŪČIO 29 D. SPRENDIMO NR. B-TS-1091 „DĖL PRITARIMO VILKAVIŠKIO RAJONO SAVIVALDYBĖS DALYVAVIMUI RENGIANT IR ĮGYVENDINANT VILKAVIŠKIO MIESTO INTEGRUOTOS TERITORIJOS VYSTYMO 2014–2020 METŲ PROGRAMĄ“ 3 PUNKTO PAKEITIMO

2018 m. lapkričio 30 d. Nr. B-TS-1257

Vilkaviškis

Vadovaudamasi Lietuvos Respublikos vietos savivaldos įstatymo 6 straipsnio 22 punktu, 16 straipsnio 2 dalies 40 punktu, 18 straipsnio 1 dalimi, Lietuvos Respublikos vidaus reikalų ministro 2014 m. liepos 11 d. įsakymu Nr. 1V-480 „Dėl integruotų teritorijų vystymo programų rengimo ir įgyvendinimo gairių patvirtinimo“ patvirtintų integruotų teritorijų vystymo programų rengimo ir įgyvendinimo gairių 38.5 punktu, Vilkaviškio rajono savivaldybės taryba n u s p r e n d ž i a:

1. Patikslinti Vilkaviškio miesto integruotos teritorijos vystymo 2014–2020 m. programos tikslinės teritorijos ribas, kurioms buvo pritarta Vilkaviškio rajono savivaldybės tarybos 2014 m. rugpjūčio 29 d. sprendimu Nr. B-TS-1091 „Dėl pritarimo Vilkaviškio rajono savivaldybės dalyvavimui rengiant ir įgyvendinant Vilkaviškio miesto integruotos teritorijos vystymo 2014–2020 metų programą“, pagal pridedamą schemą.

2. Pakeisti Vilkaviškio rajono savivaldybės tarybos 2014 m. rugpjūčio 29 d. sprendimo Nr. B-TS-1091 „Dėl pritarimo Vilkaviškio rajono savivaldybės dalyvavimui rengiant ir įgyvendinant Vilkaviškio miesto integruotos teritorijos vystymo 2014–2020 metų programą“ 3 punktą ir jį išdėstyti taip:

„3. Patvirtinti Vilkaviškio miesto integruotos teritorijos vystymo 2014–2020 m. programos tikslinę teritoriją (pagal pridedamą schemą)“.

Šis sprendimas gali būti apskųstas Regionų apygardos administracinio teismo Kauno rūmams (adresu: A. Mickevičiaus g. 8A, Kaunas) Lietuvos Respublikos administracinių bylų teisenos įstatymo nustatyta tvarka.

Savivaldybės meras	Algirdas Neiberka